钦定古今图书集成/历象汇编/乾象典/第039卷 > 《登楼望月》二首 刘辟
## 钦定古今图书集成/历象汇编/乾象典/第039卷 > 《登楼望月》二首 刘辟

圆月当新霁，高楼见最明。素波流粉壁，丹桂拂飞甍。
下瞰千门静，旁观万象生。梧桐窗下影，乌鹊槛前声。
啸逸刘琨兴，吟资庾亮情。游人莫登眺，迢递故乡程。

二

皎洁三秋月，巍峨百丈楼。下分征客路，上有美人愁帐卷芙蓉带，帘褰玳瑁钩。倚窗情渺渺，凭槛思悠悠。
未得金波转，俄成玉著流。不堪三五夕，夫婿在边州。